cyanic-selkie/wikianc huggingface dataset:
ხრამჰეს I
ხრამჰეს I — მარეგულირებელი ჰიდროელექტროსადგური საქართველოში, წალკის მუნიციპალიტეტში, მდინარე ხრამზე, ქალაქ წალკაში. შერეული ტიპის მაღალდაწნევიანი ჰიდროელექტროსადგურია. სადგურზე გამოიყენება მდინარე ხრამის წყალჩამონადენი. სათავე ნაგებობანი განთავსებულია წალკის ხეობის დასაწყისში, ხოლო ელექტროსადგურის ძალური კვანძი აშენებულია ღრმა ხეობაში, მდინარე ხრამის ყოფილ კალაპოტში. ამუშავდა 1947 წლის დეკემბერში. მისი დადგმული სიმძლავრეა 112.8 ათ. კვტ და საპროექტო საშუალო წლიური გამომუშავება 184 მილიონი კილოვატსაათი.
ლიტერატურა
კატეგორია:საქართველოს ჰიდროელექტროსადგურები
ჰიალმარ შახტი
ბიოგრაფია
კატეგორია:გერმანელი პოლიტიკოსები კატეგორია:ნიურნბერგის პროცესი კატეგორია:დაბადებული 22 იანვარი კატეგორია:დაბადებული 1877 კატეგორია:გარდაცვლილი 3 ივნისი კატეგორია:გარდაცვლილი 1970
კაპისტრანუ (სეარა)
კაპისტრანუ (Capistrano) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილოეთ მეზორეგიონს.
2010 წლის მონაცემებით, მოსახლეობა 17 063 ადამიანს შეადგენდა. ფართობი 194.797 კმ²-ია. მოსახლეობის სიმჭიდროვე 87.59 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
ვაკა-დიესის პროვინცია
ვაკა-დიესი — პროვინცია ბოლივიაში, ბენის დეპარტამენტში. მდებარეობს დეპარტამენტის ჩრდილოეთ ნაწილში. მისი ფართობი 22 434 კმ²-ია. ბოლივიის სტატისტიკის ეროვნული ინსტიტუტის 2006 წლის მონაცემების თანახმად, პროვინცია ყველაზე ხალხმრავალია მთელს დეპარტამენტში და მოსახლეობა შეადგენს 136 083 ადამიანს, სიმჭიდროვე 6.06 კმ²-ზე.
პროვინცია იყოფა ორ მუნიციპალიტეტად. დედაქალაქია რიბერალტა.
რესურსები ინტერნეტში
კატეგორია:ბენის დეპარტამენტის პროვინციები
ევროპის სოციალური ქარტია
მინი|287x287პქ|1961 წლის ქარტიის წევრები - ღია მწვანე ფერით აღნიშნული; შესწორებული ქარტიის წევრები - მუქი მწვანე; ქვეყნები, რომლებიც არ არიან ევროპის საბჭოს წევრები - ნაცრისფერი. ევროპის სოციალური ქარტია წარმოადგენს ევროპის საბჭოს ხელშეკრულებას, რომელიც გაიხსნა ხელმოწერისთვის 1961 წლის 18 ოქტომბერს და თავდაპირველად ძალაში შევიდა 1965 წლის 26 თებერვალს. 1991 წლისთვის 20 ერმა მოახდინა მისი რატიფიცირება.
ქარტია შეიქმნა ადამიანის უფლებათა ევროპული კონვენციის მხარდასაჭერად, რომელიც ძირითადად ეხება სამოქალაქო და პოლიტიკურ უფლებებს. ქარტიით  გათვალისწინებული უფლებები თითოეულ ადამიანს, მის ყოველდღიურ ცხოვრებას ეხება. ქარტია განსაკუთრებულ ყურადღებას აქცევს მოწყვლადი ადამიანებისა და ჯგუფების უფლებებს.
ქარტიაში ჩამოყალიბებული ძირითადი უფლებები შემდეგია :
ქარტია გადაიხედა 1996 წელს. შესწორებული ქარტია ძალაში შევიდა 1999 წელს და თანდათან ცვლის 1961 წლის თავდაპირველ ხელშეკრულებას. ქარტია ადგენს ადამიანის უფლებებსა და თავისუფლებებს და ადგენს ზედამხედველობის მექანიზმს, რომელიც უზრუნველყოფს მათ პატივისცემას მონაწილე სახელმწიფოების მიერ.
სოციალური უფლებების ევროპული კომიტეტი (ECSR) არის ორგანო, რომელიც პასუხისმგებელია ქარტიის მონაწილე სახელმწიფოებში მონიტორინგზე.
ECSR შედგება 15 დამოუკიდებელი წევრისაგან, რომლებსაც ირჩევს ევროპის საბჭოს მინისტრთა კომიტეტი ექვსი წლის ვადით.
სქოლიო
კატეგორია:პოლიტიკური ქარტიები
კუზმინსკაია (ტროიცკოეს სასოფლო დასახლება)
კუზმინსკაია (Кузьминская) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ტროიცკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
Camponotus pilicornis siculus
Camponotus pilicornis siculus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
John Wesley Harding (ალბომი)
John Wesley Harding — ამერიკელი მომღერალ და სიმღერების ავტორ ბობ დილანის 1967 წლის 27 დეკემბერს გამოცემული სტუდიური ალბომი. ეს ალბომი ჩაიწერა დაახლოებით იგივე პერიოდში, რაც ბენდთან The Band ჩაწერილი სიმღერები. კრიტიკოსებმა და მსმენელებმა იგი დადებითად შეაფასეს. ალბომის ყველაზე ცნობილი სიმღერა არის All Along the Watchtower,
სიმღერების სია
სიმღერების ხანგრძლივობა მითითებულია 2003 წლის გამოცემის მიხედვით (რომელიც 2004 წელს ხელახლა გამოვიდა). წინა გამოცემებში ხანგრძლივობები ერთმანეთისგან განსხვავდება.
ყველა სიმღერის ავტორი - ბობ დილანი.
სქოლიო
კატეგორია:ბობ დილანის ალბომები კატეგორია:1967 წლის ალბომები
კაკაულანდია
კაკაულანდია (Cacaulândia) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 205 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ არიკემისის შემადგენლობაში.
2010 წლის მონაცემებით, მოსახლეობა 5 736 ადამიანს შეადგენდა, მოსახლეობის სიმჭიდროვე 2.92 კმ²-ზე. ფართობი 1 961 778 კმ²-ია.
რესურსები ინტერნეტში
კატეგორია:რონდონიის მუნიციპალიტეტები
ტოკესი
ტოკესი  — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ტიერა-დე-მელიდის კომარკის შემადგენლობაში. ფართობი — 78,49 კმ². მოსახლეობა — 1107 კაცი (2020 წ.).
სქოლიო
კატეგორია:ლა-კორუნიის მუნიციპალიტეტები კატეგორია:ლა-კორუნიის ქალაქები
სექტემბერი 2012
სექტემბერი - 2012  წლის მეცხრე თვეა. დაიწყება შაბათს და დამთავრდება 30 დღის შემდეგ, კვირას.
პორტალი:ახალი ამბები
09
სიმონ მამულია
სიმონ მამულია (დ. 30 ივნისი, 1891, ფოცხო — გ. 1937) — ქართველი	პოლიტიკური ლიდერი. რევოლუციური მოძრაობის მოღვაწე რუსეთსა და ამიერკავკასიაში. აჭარის საოლქო კომიტეტის პირველი მდივანი.
1917 წლის თებერვლის რევოლუციამ ნალჩიკში მოუსწრო და მაშინვე ჩაება პოლიტიკურ ცხოვრებაში. 1918 წელს ორჯერ ჰქონდა შესაძლებლობა უშუალოდ მოესმინა ვ. ი. ლენინისთავის, რამაც გადამწყვეტი როლი შეასრულია მის შემდგომ რევოლუციურ მოღვაწეობაში. 1918 წლის ივლისიდან სამხრეთის ფრონტის სარდლობის განსაკუთრებულ დავალებებს ასრულებდა ასტრახანში, ცარიცინსა და ჩრდილოეთ კავკასიაში. 1919 წელს სათავეში ჩაუდგა სენაკის ბოლშევიკურ სამაზრო კომიტეტს, იბრძოდა მენშევიკების წინააღმდეგ, რისთვისაც ორჯერ დააპატიმრეს. 1920 წელს გადაასახლეს საბჭოთა აზერბაიჯანში. 1935 წლიდან სამეცნიერო მოღვაწეობას ეწეოდა მოსკოვში. საქართველოში საბჭოთა ხელისუფლების გამარჯვების შემდეგ სხვადასხვა დროს იყო საქართველოს კპ (ბ) ცკ-ს განყოფილების გამგე.
რესურსები ინტერნეტში
კატეგორია:დაბადებული 30 ივნისი კატეგორია:დაბადებული 1891 კატეგორია:გარდაცვლილი 1937 კატეგორია:ქართველი პოლიტიკოსები
ფრენკ კაპრა
ფრენკ კაპრა (Frank Capra დ.18 მაისი, 1897 — გ. 3 სექტემბერი, 1991) — იტალიური წარმოშობის ამერიკელი რეჟისორი, მსახიობი და სცენარისტი. იყო დიდი დეპრესიის პერიოდის ერთ-ერთი ყველაზე გავლენიანი ამერიკელი რეჟისორი. მეორე მსოფლიო ომის შემდეგ მისი ფილმების მიმართ ინტერესმა იკლო.
რესურსები ინტერნეტში
კატეგორია:ამერიკელი კინორეჟისორები კატეგორია:დაბადებული 18 მაისი კატეგორია:დაბადებული 1897 კატეგორია:გარდაცვლილი 3 სექტემბერი კატეგორია:გარდაცვლილი 1991 კატეგორია:იტალო-ამერიკელები კატეგორია:ოსკარის მფლობელი კინორეჟისორები
ხრამჰეს II
ხრამჰეს II — მარეგულირებელი ჰიდროელექტროსადგური საქართველოში, წალკის მუნიციპალიტეტში, მდინარე ხრამზე, ქალაქ წალკაში. ტიპური დერივაციული სადღეღამისო რეგულირების ჰიდროელექტროსადგურია. წარმოადგენს ხრამჰესების კასკადის მეორე საფეხურს. სადგურზე გამოიყენება ხრამჰეს I-ის გადამუშავებული წყლის, ხრამჰეს I-ის და ხრამჰეს II-ის კაშხლებს შორის მდინარე ხრამის დამატებითი დინების, მდინარე ყარაბულახისა და მდინარე ჭოჭიანის ერთობლივი წყალჩამონადენი. ჰესის მშენებლობა 1954 წელს დაიწყო. მისი ორივე აგრეგატი საექსპლუატაციოდ გადაეცა 1963 წელს. დადგმული სიმძლავრეა 110 ათ. კვტ და საპროექტო საშუალო წლიური გამომუშავება 184 მილიონი კილოვატსაათი.
ლიტერატურა
კატეგორია:საქართველოს ჰიდროელექტროსადგურები
Camponotus pilicornis pilicornis
Camponotus pilicornis pilicornis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
გუარამირანგა
გუარამირანგა (Guaramiranga) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილოეთ მეზორეგიონს.
2010 წლის მონაცემებით, მოსახლეობა 3 956 ადამიანს შეადგენდა. ფართობი 59.471 კმ²-ია. მოსახლეობის სიმჭიდროვე 66.52 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
მეტეგოლი
„მეტეგოლი“ (Metegol) — 2013 წლის არგენტინელი-ესპანური ანიმაციური ფილმი, რომელიც ვრცელდება კომპანიის Universal Pictures მიერ.
რესურსები ინტერნეტში
კატეგორია:2013 წლის ანიმაციური ფილმები კატეგორია:ესპანური ფილმები კატეგორია:არგენტინული ფილმები კატეგორია:ესპანური ანიმაციური ფილმები
პრეშოვის მთები
პრეშოვის მთები (Slanské vrchy) — ქედი აღმოსავლეთ სლოვაკეთში, უნგრეთის საზღვართან. დასავლეთი კარპატების სამხრეთ-აღმოსავლეთი განშტოება. აგებულია ძირითადად ანდეზიტებით. სიმაღლე 1092 მ-მდე (მთა შიმონკა). დამახასიათებელია მკვეთრად გამოხატული მწვერვალები და ციცაბო ფერდობები, რომელიც ტექტონიკური საფეხურებით ეშვება მდინარეების ტორისისა და ტოპლიის ხეობებისაკენ. ჩრდილო-დასავლეთ დაბოლოებაზე მდებარეობს ქალაქი პრეშოვი.
რესურსები ინტერნეტში
კატეგორია:სლოვაკეთის ქედები კატეგორია:უნგრეთის ქედები
ხადორჰესი
მინი|300პქ ხადორჰესი — სეზონური მარეგულირებელი ჰიდროელექტროსადგური საქართველოში, ახმეტის მუნიციპალიტეტში, მდინარეების ალაზნისა და სამყურისწყლის შესართავთან. ჰესის დადგმული სიმძლავრეა 24 მგვტ. საშუალო წლიური გამომუშავება 100 მლნ. კვტ·სთ. მშენებლობა დაიწყო 2001 წელს, საქართველოს პრეზიდენტ ედუარდ შევარდნაძის ჩინეთში ვიზიტის შედეგად. ხადორჰესი საექსპლუატაციოდ გადაეცა 2004 წელს, გახსნა პრეზიდენტმა მიხეილ სააკაშვილმა. ჰიდროელექტროსადგური კერძო საკუთრებაში იმყოფება. აშენდა ჩინეთის სიჩუანის ელექტროენერგეტიკული კომპანიის დაფინანსებით.
სქოლიო
კატეგორია:საქართველოს ჰიდროელექტროსადგურები
იაკუმის პროვინცია
იაკუმა — პროვინცია ბოლივიაში, ბენის დეპარტამენტში. მისი ფართობი შეადგენს 34 686 კმ²-ს. 2001 წლის აღწერის მონაცემებით, მოსახლეობა შეადგენს 29 048 ადამიანს, სიმჭიდროვე 0,8 კმ²-ზე.
პროვინცია შედგება ორი მუნიციპალიტეტისაგან. დედაქალაქია სანტა-ანა-დელ-იაკუმა.
მინი|მარცხნივ|მდინარე [[იაკუმა (მდინარე)|იაკუმა]]
რესურსები ინტერნეტში
კატეგორია:ბენის დეპარტამენტის პროვინციები
საბჭოთა კავშირის საფეხბურთო ჩემპიონატი 1945 (პირველი ჯგუფი)
საბჭოთა კავშირის მე-7 საფეხბურთო ჩემპიონატში გამარჯვებული გახდა მოსკოვის „დინამო“, მეორე ადგილზე გავიდა მოსკოვის „ცდკა“, მესამეზე – მოსკოვის „ტორპედო“. დაიწყო 13 მაისს და დასრულდა 24 სექტემბერს.
რესურსები ინტერნეტში
1945 კატეგორია:1945 წელი ფეხბურთში
მაშადინიუ-დ’უესტი
მაშადინიუ-დ'უესტი (Machadinho d'Oeste) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 147 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ არიკემისის შემადგენლობაში.
2010 წლის მონაცემებით, მოსახლეობა 31 135 ადამიანს შეადგენდა, მოსახლეობის სიმჭიდროვე 3.66 კმ²-ზე. ფართობი 8 509 270 კმ²-ია.
რესურსები ინტერნეტში
კატეგორია:რონდონიის მუნიციპალიტეტები
ალფოს-დე-ლიორედო
ალფოს-დე-ლიორედო (Alfoz de Lloredo) — ქალაქი და მუნიციპალიტეტი ესპანეთში, შედის კანტაბრიის პროვინციის კოსტა-ოქსიდენტალის კომარკის შემადგენლობაში. ფართობი — 46 კმ². მოსახლეობა — 2394 კაცი (2020 წ.).
სქოლიო
კატეგორია:კანტაბრიის მუნიციპალიტეტები კატეგორია:კანტაბრიის ქალაქები
კურკინსკაია
კურკინსკაია (Куркинская) — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ტროიცკოეს სასოფლო დასახლების შემადგენლობაში, მოსახლეობა 2002 წლის მონაცემებით 99 ადამიანს შეადგენდა.
იხილეთ აგრეთვე
კატეგორია:უსტ-კუბინსკის რაიონის დასახლებული პუნქტები
ერედვი
ერედვი — სოფელი საქართველოში, ერედვის მუნიციპალიტეტში და მისი ადმინისტრაციული ცენტრი.
გეოგრაფია
ქალაქ ცხინვალიდან 5 კილომეტრში. 2008 წელს, რუსეთ-საქართველოს ომის დროს, სოფელი რამდენიმეჯერ დაიბომბა რუსეთის ბომბდამშენების მიერ. საქართველოში რუსული 58-ე არმიის შემოსვლის შემდეგ, სოფელი მთლიანად დაიცალა მოსახლეობისგან.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Еред).
სქოლიო
კატეგორია:ერედვის თემის სოფლები
აიშვარია
აიშვარია რაჯია ლაკშმი დევი (დ. 7 ნოემბერი, 1949 — გ. 1 ივნისი, 2001, კატმანდუ) — ნეპალის დედოფალი კონსორტი, მეფე ბირენდრას მეუღლე. დაიღუპა სამეფო ოჯახის წევრების ხოცვა-ჟლეტის დროს.
აგვისტო 2012
აგვისტო - 2012 წლის მერვე თვეა. დაიწყება ოთხშაბათს და დამთავრდება 31 დღის შემდეგ, პარასკევს.
აიშვარია
ბიოგრაფია
აიშვარია რაჯია ლაკშმი დევი წარმოშობით რანას არისტოკრატული ოჯახიდან გახლდათ, რომლის წევრებზე 1951 წლამდე  მემკვიდრეობით გადადიოდა პრემიერ მინისტრის თანამდებობა. რანას კლანი შაჰის სამეფო ოჯახის მეტოქე იყო ნეპალში ძალაუფლებისთვის ბრძოლაში. აიშვარია იყო ნეპალის არმიის გენერალ-ლეიტენანტის კენდრა შამშერ ჯანგ ბაჰადურ რანისა (1927-1982) და მისი მეუღლის შრი რაჯია ლაკშმი რანის (1928-2005)  სამი ქალიშვილიდან უფროსი.
აგვისტო 2012
პორტალი:ახალი ამბები
08
აიშვარია
ბიოგრაფია
მომავალმა დედოფალმა განათლება მიიღო წმინდა ელენეს მონასტერში (კურსეონგი, ინდოეთი) და წმინდა მარიამის სკოლაში კატმანდუში, შემდეგ კი სწავლა განაგრძო პადმა კანიას კოლეჯსა და ტრიბჰუვანის უნივერსიტეტში.
1970 წელს მაჰენდრამ გადაწყვიტა ორი ერთმანეთთან დაპირისპირებული კლანი შეერიგებინა. თავისი სამი ვაჟისთვის საცეოლეებად შეარჩია რანას ოჯახის წევრები. აიშვარია გახდა ტახტის მემკვიდრე  უფლისწულ ბირენდრას საცოლე, ხოლო მისი უმცროსი დები კომალი და პრეკშია — უფლისწულების გიანენდრას და დჰინენდრას საცოლეები.
1972 წელს ბირენდრა ნეპალის მეფე გახდა. დედოფალი აიშვარია მეუღლეს ხშირად თან ახლდა საზღვარგარეთ მოგზაურობების დროს. 1975 წელს იყო ქალთა საერთაშორისო წლის კომიტეტის მფარველი (ინგლ. International Women's Year Committee);, 1977-1989 წლებში —  სოციალური სამსახურის ეროვნული საკოორდინაციო საბჭოს (ინგლ. Social Service National Coordination Council) თავმჯდომარე; ნეპალის წითელი ჯვრის საზოგადოების მფარველი.
დედოფალს უყვარდა კითხვა და მუსიკა, დაინტერესებული იყო მებაღეობით. მან დაწერა რამდენიმე ლექსი და ლირიკული ტექსტი ჩანდანი შაჰის ფსევდონიმით. ის ასევე ცნობილი სიმღერების ავტორი გახლდათ. მისი სიმღერები ხშირად გადაიცემოდა   ნეპალის რადიოთი და ტელევიზიით. მარცხნივ|მინი|აიშვარია, 1970 წ. დედოფალს ახასიათებდნენ, როგორც კლასიკური სილამაზის მქონე ქალბატონს. იგი ცნობილი იყო გამორჩეული ვარცხნილობებით და ჩაცმის სტილით.
2001 წლის 1 ივნისს, ოჯახური ვახშმის დროს, დედოფალი აიშვარია მოკლა, ოფიციალური ვერსიით, მისმა უფროსმა ვაჟმა, უფლისწულმა დიპენდრამ. მის გარდა დაიღუპა მეფე ბირენდრა, მათი შვილები — უფლისწული ნირაიანი და მეფის ასული შრუტი, მეფის ძმა — უფლისწული დირენდრა, მეფის დები — შანტი და სარდა, ამ უკანასკნელის ქმარი კუმარ ხადგა და მეფის ბიძაშვილი — ჯაიანტი.
მთავარ მიზეზად დასახელდა, რომ  დედოფლის არ სურდა ეღიარებინა მეფისწულის საცოლედ გოგონა რანას გვარიდან — დევიანი, რომელიც დიპენდრამ ლონდონში გაიცნო. ის გახლდათ აიშვარიას შორეული ნათესავი, მაგრამ დედოფალმა ვაჟისთვის სხვა საცოლე შეარჩია  —   სუპრია შაჰი  —   ნეპალის სამეფო ოჯახის წევრის, პრადიპ ვიკრამ შაჰის ქალიშვილი. მამის მკვლელობის შემდეგ დიპენდრა ბაღში გავიდა, სადაც დედა და უმცროსი ძმა ნირაიანი იმალებოდნენ. დიპენდრამ ორივე ცეცხლსასროლი იარაღით მოკლა. დედოფლის სახე იმდენად იყო დამახინჯებული, რომ  სახელმწიფო დაკრძალვის ცერემონიის დროს ფაიფურის ნიღაბი გაუკეთეს.
სქოლიო
კატეგორია:დაბადებული 7 ნოემბერი კატეგორია:დაბადებული 1949 კატეგორია:გარდაცვლილი 1 ივნისი კატეგორია:გარდაცვლილი 2001 კატეგორია:ნეპალის დედოფლები
Camponotus pilicornis
სქოლიო
კატეგორია:Camponotus
ფრეკენ ჟული
ფრეკენ ჟული (Fröken Julie) — ავგუსტ სტრინდბერგის 1888 წლის ნატურალისტური დრამა. მოქმედება შვედეთში, ბუნიობის საღამოს და მომდევნო დილას გრაფის მამულში მიმდინარეობს. მთავარი პერსონაჟები არიან გრაფის ქალიშვილი: ფრეკენ ჟული; ჟანი: გრაფის მთავარი მსახური და კრისტინი: მზარეული და ჟანის საცოლე.
თემები
პიესაში გატარებულია დარვინიზმის იდეა, რომელმაც სტრინდბერგზე ძლიერი გავლენა მოახდინა. ამ თემას ავტორი ღიად ახსენებს წინასიტყვაობაში, რომელშიც აღწერს მთავარ პერსონაჟებს, მის ჟულის და ჟანს, როგორც ევოლუციურ ბრძოლაში ერთმანეთთან მებრძოლ არსებებს. მის ჟულის სახით სტრინდბერგი გადაშენების პირას მყოფ არისტოკრატული კლასის უკანასკნელ წარმომადგენელს და თანამედროვეობაში ქალის სახეს წარმოადგენს. ჟანი კი სიმაღლეებისკენ და უკეთესი ცხოვრებისკენ ისწრაფვის, მას უფრო მეტად აქვს ზრდის უნარი, რადგან უფრო მეტად ერგება იმ „ცხოვრებსეულ როლებს“, რომლის შესრულებაც შეუძლია.
პიესა არაერთს თემას ეხება, რამდენადაც მის ჟულის ქმედებები მთელი რიგი გარემოებებითაა მოტივირებული: საზოგადოებრივი ფენა, რომელსაც ის წარმოადგენს; მისი სურვილები და იმპულსური ბუნება; მისთვის შეუფერებელი მამისეული აღზრდის წესი; დედისაგან მემკვიდრეობით მიღებული ინსტრიქტები და მისი ოჯახის ტრამვები. ნატურალისტური სტილის გამოყენებით, სტრინდბერგი ეწინააღმდეგება გავრცელებულ თეატრალურ იდეას, რომლის მიხედვითაც პერსონაჟს მხოლოდ ერთი მოტივი უნდა ამოძრავებდეს.
პარანოიდულ-შიზოიდური და დეპრესიული პოზიციები
პარანოიდულ-შიზოიდური და დეპრესიული პოზიციები — განვითარების ფსიქოლოგიაში მელანი კლაინმა შემოგვთავაზა „(ფსიქიკური) პოზიციების თეორია“ „(ფსიქიკური) ეტაპების თეორიის“ ნაცვლად.
პარანოიდულ-შიზოიდური პოზიცია
ობიექტთა-ურთიერთობის თეორიაში პარანოიდულ-შიზოიდური პოზიცია არის ბავშვის ფსიქიკური მდგომარეობა დაბადებიდან ოთხ ან ექვს თვემდე.
მელანი კლაინმა ჩვილის ადრეული პერიოდების ფსიქიკური ცხოვრება აღწერა, როგორც განვითარების პროცესში განსაზღვრული პოზიციების წარმატებით გადალახვა. კლაინისთვის, პოზიცია არის ფსიქიკურ ფუნქციათა ერთობლიობა, რომელიც შეესაბამება განვითარების გარკვეულ ფაზას, ჩნდება ცხოვრების პირველი წლის განმავლობაში, მაგრამ შეიძლება წარმოდგენილი იყოს ყოველთვის და კვლავ გააქტიურდეს ნებისმიერ დროს. არსებობს ორი ძირითადი პოზიცია: პარანოიდულ-შიზოიდური და დეპრესიული პოზიცია. ადრეული და უფრო მეტად პრიმიტიული პოზიციაა პარანოიდულ-შიზოიდური და თუ კი ინდივიდის გარემოება და აღზრდა დამაკმაყოფილებელია, გადავა დეპრესიულ პოზიციაზე.
პარანოიდულ-შიზოიდური პოზიცია ითვლება, რომ ეს არის ბავშვის ფსიქიკური მდგომარეობა დაბადებიდან ოთხ ან ექვს თვემდე. მიუხედავად იმისა, რომ ეს პოზიცია ვითარდება და შემდეგ ჩნდება ახალი პოზიცია, ნორმალურია ამ ორ პოზიციას შორის წინ და უკან გადანაცვლება, ასევეე ზოგიერთი ინდივიდი შეიძლება უფრო დიდხანს შეყოვნდეს პარანოიდულ-შიზოიდურ პოზიციაზე. ობიექტთა-ურთიერთობის თეორიის როგორც ერთ-ერთი დამფუძნებელი, მელანი კლაინი მიიჩნევს, რომ ემოციები ყოველთვის დაკავშირებულია სხვა ადამიანებთან ან ემოციების ობიექტებთან. ურთიერთობა პირველ თვეებში დაკავშირებულია არა მთლიან ობიექტებთან, არამედ ნაწილობრივ ობიექტებთან, როგორებიცაა მკერდი, დედის ხელები, მისი სახე და ა.შ.
პარანოიდული დაკავშირებულია ცენტრალურ პარანოიდულ შფოთვასთან, უსიამოვნო ინვაზიის შიშთან. ეს განიცდება, როგორც გარედან მომავალი, მაგრამ რეალურად ჩნდება სიკვდილის ინსტიქტის პროექციით. პარანოიდული შფოთვა შეიძლება გავიგოთ, როგორც მოსალოდნელი განადგურების შიში, რომელიც ჩნდება ბავშვის დესტრუქციული ან სიკვდილის ინსტიქტისაგან. ამ პოზიციაზე, ეგოს დაცვის მიზნით სანამ მოხდება კარგი ობექტის უსაფრთხო გაშინაგანება (ინტერნალიზება), მოუმწიფებელი ეგო შფოთვასთან გასამკლავებლად მოიხლეჩს ცუდ გრძნობებს და პროექციას გაუკეთებს გარეთ. ამრიგად, წარმოიქმნება პარანოია. შიზოიდური დაკავშირებულია ცენტრალურ დაცვის მექანიზმთან: გახლეჩვასთან, რაც გულისხმობს კარგი ობიექტის გამოცალკევებას ცუდი ობიექტისაგან.
კლაინის პოსტულატი იმაში მდგომარეობს, რომ ნორმალური განვითარება გულისხმობს ჩვილის მიერ გარე სამყაროს, მისი ობიექტებისა და საკუთარი თავის გახლეჩვას ორ კატეგორიად: კარგი (სასიამოვნო, საყვარელი, სანდო) და ცუდი (მაფრუსტრირებელი, საძულველი, მდევნელი). ეს გახლეჩვა შესაძლებელს ხდის, რომ ინტროექცირდეს და იდენტიფიცირდეს კარგ ობიექტთან. სხვა სიტყვებით: გახლეჩვა ამ ეტაპზე არის სასარგებლო, რადგან ის იცავს კარგ ობიექტს ცუდი ობიექტის მიერ განადგურებისაგან. მოგვიანებით, როდესაც ეგო საკმარისად განვითარდება, ცუდი ობიექტი შეიძლება ინტეგრირდეს და ამბივალენტობა და კონფლიქტი გახდეს ასატანი.
მოგვიანებით, უფრო მეტი მომწიფებისა და დეპრესიული პოზიციის გადალახვის შემდგომ, ეგოს შეუძლია გააერთიანოს კარგი და ცუდი ობიექტები, რომელიც საფუძველს ჩაუყრის მთლიან ობიექტ-ურთიერთობებს. ამისთვის მიღწევა კი გულისხმობს დაკარგული იდეალიზებული ობიექტის გლოვას და დაკავშირებულია დეპრესიულ შფოთვასთან.
კლაინმა განვითარება აღწერა, როგორც ორი ფაზის გადალახვა: პარანოიდულ-შიზოიდული და დეპრესიული პოზიციის გავლით. პარანოიდულ-შიზოიდულ პოზიციაში მთავარი შფოთვა არის პარანოია და ჰიპოქონდრია და შიში ემსახურება თავის გადარჩენას.
როდესაც ყველაფერი კარგად მიმდინარეობს, დედა განიცდება, როგორც სასიამოვნო ფიგურა. თუმცა, როდესაც გადაუდებელ საჭიროებებს და სურვილებს დროულად არ პასუხობს, იმიტომ რომ აქ არ არის რათა შეასრულოს ეს პირობები, კარგი ობიექტი განიცდება, როგორც ცუდი ობიექტი.
შემდგომ, ცუდი ობიექტი ხდება საძულველი და თავს ესხმის ფანტაზიებში. საძულველი მაფრუსტრირებელი ობიექტი სწრაფად გადაიქცევა მდევნელად, რადგან წარმოდგენაში ჩნდება შურისძიების მოლოდინი იმ გზით, რა გზითაც მას მოექცნენ. ამიტომ ხდება, რომ პატარა განიცდის დევნას, ამიერიდან კი „პარანოიას“ პარანოიდულ-შიზოიდურ პოზიციაზე.
როგორც კი სიკვდილის ინსტიქტიდან წარმოქმნილი თვითის ცუდი (აგრესიული, საძულველი) ნაწილები პროექცირდება ობიექტზე, კარგი ნაწილებიც ასევე პროექცირდება ობიექტზე. ადვილია იმის დანახვა თუ რატომ პროექცირდება ცუდი ნაწილები თვითის გარეთ, ვიდრე განიცდებოდეს შიგნით. უფრო რთულია იმის გაგება თუ რატომ პროექცირდება კარგი ნაწილებიც. ამის მიზეზი იმაში მდგომარეობს, რომ როდესაც პიროვნება ფიქრობს ვერ შეძლებს კარგი ნაწილების შენარჩუნებას თვითონ, უფრო უსაფრთხოა თუ მას გადაიტანს ობიექტზე. ეს არის იდეალიზაციის საფუძველი, და ის შესაძლოა იყოს სასარგებლო გარკვეულ სიტუაციებში, მაგალითად, ქირურგის იდეალიზაცია, რომელიც ოპერაციას აკეთებს.
ცუდი ნაწილების პროექცია ობიექტზე არის საფუძველი რასიზმის, ჰომოფობიის ან ნებისმიერი სხვა ირაციონალური სიძულვილის სხვა ჯგუფის მიმართ, რომელიც აღიქმება როგორც (მაგრამ არ არის რეალურად) თვითისგან განსხვავებული, მაგალთად, უძრავი ქონების აგენტები, ლიბერალები, კონსერვატორები, ველოსიპედისტები, მანქანის მძღოლები, მარტოხელა დედები, ჩრდილოელები, სამხრეთელები, საგზაო ინსპექტორები და ა.შ.
მას შემდეგ, რაც უფრო შესაძლებელი ხდება ბავშვისთვის აიტანოს ფრუსტრაცია და შეჩერდება კარგ ობიექტზე ხანგრძლივი პერიოდით, მაშინ შეძლებს საკუთარი ცუდი იმპულსების ატანასაც იმ შიშის გარეშე, რომ ის დაანგრევს მას. ეს შესაძლებელს ხდის უფრო რეალურ შეხედულებას თვითზე და ობიექტზე, რომელიც ფლობს როგორც კარგ ისე ცუდ თვისებებს, და თავის მხრივ, ეს პროცესი საფუძველს უქმნის ინტეგრაციასა და დეპრესიული პოზიციის მომწიფებას.
კლაინი ხაზს უსვამს, რომ თვითის კარგი და ცუდი ნაწილები პროექცირდება ობიექტზე ან ობიექტში. ეს ასახავს სიცოცხლისა და სიკვდილის ლტოლვების, სიყვარულისა და სიძულვილის ზემოქმედებას.
დეპრესიული პოზიცია
კლაინი დეპრესიულ პოზიციას განვითარების მნიშვნელოვან საკვანძო მომენტად მიიჩნევდა, რომელიც განაგრძობს მომწიფებას მთელი ცხოვრების განმავლობაში. გახლეჩვა და ნაწილობრივი ობიექტის ურთიერთობა, რომელიც ხასიათდება ადრეულ ფაზაზე, იცვლება აღქმის შესაძლებლობით, რომ ის სხვა, რომელიც ფრუსტრაციის მიზეზია იგივიეა, ვინც სიამოვნებას ანიჭებს. შიზოიდური დაცვები კვლავ სახეზეა, მაგრამ დანაშაულის განცდა, მწუხარება და რეპარაციის სურვილი ხდება დომინანტური.
დეპრესიულ პოზიციაზე ჩვილს შეუძლია განიცადოს სხვა, როგორც მთლიანი, რომელიც რადიკალურად განსხვავდება ადრეული ფაზის ობიექტ ურთიერთობისაგან. „დეპრესიულ პოზიციამდე კარგი ობიექტი არ არის იგივე რაღაც, რაც ცუდი ობიექტი. მხოლოდ დეპრესიულ პოზიციაზე ხდება იმის დაშვება, რომ საწინააღმდეგო თვისებები შეიძლება იყოს ერთი და იგივე ობიექტის განსხვავებული ასპექტები“. კარგის და ცუდის ერთმანეთთან დაახლოების ზრდა წარმოშობს ეგოს შესაბამის ინტეგრაციას.
განვითარების პროცესში, რომელსაც ჯეიმზ გროტშტეინი აღწერს ტერმინით „პირველადი გახლეჩვა“, ახალშობილისთვის გასაგები ხდება ფაქტი, რომ ის დედისგან განცალკევებულია. ეს საფუძველს უქმნის ჩვილის დანაშაულის განცდის წარმოქმნას მანამდე არსებული აგრესიული ფანტაზიების გამო, როდესაც ცუდი იყო მოხლეჩილი კარგისაგან. დედის პერიოდული არყოფნა ხელს უწყობს მისი „წარმოდგენითი ხატის“ უწყვეტ აღდგენას. იწყება სიმბოლური აზროვნების შესაძლებლობა და ჩნდება მხოლოდ მაშინ, როგორც კი დეპრესიულ პოზიციაზე შეაღწევს. „პირველადი გახლეჩვის“ შესახებ არსებული წარმოდგენა ქმნის სივრცეს, სადაც სიმბოლო, სიმბოლიზირებული და სუბიექტი თანაარსებობენ. ისტორია, სუბიექტურობა, შინაგანი სამყარო და ემპათია, ეს ყველაფერი შესაძლებელი ხდება ამიერიდან.
პარანოიდული შფოთვა, რომელიც გულისხმობს სხვებისგან მოსალოდნელი განადგურების შიშს, იცვლება დეპრესიული პოზიციისთვის დამახასიათებელი შფოთვით, რომელიც ჩნდება სხვების განადგურების შიშისგან. სინამდვილეში ან ფანტაზიაში, ამჯერად ხდება იმ შესაძლებლობის განხორციელება, რომ ზიანი მიაყენოს ან მიატოვოს ის პიროვნება, რომელიც ამბივალენტურად უყვარს. დეპრესიული პოზიციისთვის დამახასიათებელი დაცვის მექანიზმები მოიცავს მანიაკალურ დაცვებს, განდევნას და რეპარაციას. მანიაკალური დაცვები არის იგივე, რასაც პარანოიდულ-შიზოიდურ პოზიციაზე ვაწყდებით, მაგრამ ამჯერად მობილიზდება იმისათვის, რომ დაიცვას ფსიქიკა დეპრესიული შფოთვისგან. როგორც კი დეპრესიულ პოზიციაზე გაიზრდება ეგოს ინტეგრაციის ფაქტორი, ადრეული დაცვები თვისებრივად შეიცვლება, გახდება ნაკლებად ინტენსიური და საშუალებას ქმნის ფსიქიკური რეალობის შესახებ წარმოდგენის გასაზრდელად.
დეპრესიული შფოთვის დროს პროექციები უკან იხევს, სხვა უფრო ავტონომიური, რეალური და დამოუკიდებლად ხდება. ჩვილი, რომლის დესტრუქციული ფანტაზიები მიმართული იყო იმ ცუდი დედის მიმართ, რომელიც იწვევდა ფრუსტრაციას, ახლა იწყებს იმის გააზრებას, რომ ცუდი და კარგი, მაფრუსტრირებელი და სასიამოვნო, ეს ყოველთვის ერთი და იგივე დედაა. დესტრუქციული ფანტაზიების გამო წარმოქმნილი არაცნობიერი დანაშაულის განცდა ჩნდება იმ უწყვეტი სიყვარულისა და ყურადღების საპასუხოდ, რომელსაც მომვლელები უზრუნველყოფენ."სიყვარულის ობიექტის დაკარგვის შიშის გააქტიურება არის მნიშვნელოვანი ნაბიჯი განვითარების პროცესში. დანაშაულის განცდა და წუხილი ხდება სასიყვარულო ემოციის ახალი ელემენტი. ის გადაიქცევა სიყვარულის შემადგენელ ნაწილად და ზეგავლენას ახდენს როგორც თვისებრივად ისე ხარისხობრივად."განვითარების ამ მნიშვნელოვანი საკვანძო ეტაპიდან ჩნდება სხვების მიმართ სიმპათიის და პასუხისმგებლობის უნარი და შესაძლებლობა, რომ იდენტიფიცირდეს იმ ადამიანების სუბიექტურ გამოცდილებასთან, რომლებიც მათზე ზრუნავენ. დესტრუქციული პროექციების უკან დახევით, ადგილს იკავებს აგრესიული იმპულსების განდევნა. ბავშვი მზრუნველებს ანიჭებს უფრო მეტი სეპარაციული არსებობის უფლებას, რომელიც ხელს უწყობს განასხვაოს შინაგანი და გარეგანი რეალობა. ყოვლისშემძლეობა მცირდება, რომელიც შეესაბამება დანაშაულის განცდისა და დანაკარგის შიშის შემცირებას.
თუ ყველაფერი კარგად მიმდინარეობს, განვითარების პროცესში ბავშვს შეუძლია ჩაწვდეს იმ ფაქტს, რომ გარეთ არსებული სხვა ადამიანები არიან მისგან დამოუკიდებელნი, აქვთ თავიანთი მოთხოვნილებები და სუბიექტურობა.
ობიექტის (კარგი მკერდის, დედის) ხანგრძლივი არ ყოფნა მანამდე განიცდებოდა დევნად და არაცნობიერი ფანტაზიის თეორიის თანახმად ჩვილი, რომელიც განიცდის დევნას, ფანტაზიაში ანადგურებს ცუდ ობიექტს. კარგი ობიექტი, რომელიც მოგვიანებით ჩნდება აღარ არის იგივე ობიექტი, რომელიც არ გამოჩნდა. ანალოგიურად, ჩვილი, რომელიც ანადგურებს ცუდ ობიექტს, არ არის იგივე, ვისაც უყვარს კარგი ობიექტი.
კარგი შინაგანი დედა შეიძლება ფანტაზიაში ფიზიკურად განადგურდეს აგრესიული იმპულსების საშუალებით. გადამწყვეტი მნიშვნელობისაა ის, რომ რეალურმა მშობლებმა გააგრძელონ სიყვარულის გამოხატვა. ამ გზით ბავშვი იგებს, რომ რაც არ უნდა მოუვიდეს კარგ ობიექტს ფანტაზიაში, იგივე არ მოსდის რეალობაში. ფსიქიკურ რეალობას საშუალება ეძლევა განვითარდეს, როგორც ადგილი, რომელიც გამოცალკევებულია ფიზიკური სამყაროსაგან.
საკმარისად კარგი აღზრდის პირობებში ბავშვის შინაგანი ობიექტი იცვლება და ტრანსფორმირდება და ერთმანეთს ერწყმის კარგის და ცუდის გამოცდილება, რისი საშუალებითაც ობიექტი უფრო რეალურს ემსგავსება (მაგალითად, დედას, რომელსაც შეიძლება ჰქონდეს როგორც კარგი ისე ცუდი თვისებები). ფროიდიანული ტერმინებით, სიამოვნების პრინციპი იცვლება რეალობის პრინციპით.
კლაინი ამტკიცებდა, რომ ადამიანები, რომლებმაც ვერ გადაამუშავეს დეპრესიული პოზიცია ბავშვობაში, შეექმნებათ პრობლემები ზრდასრულობის ასაკშიც. მაგალითად: შესაძლოა პიროვნება იტანჯებოდეს ძლიერი დანაშაულის გრძნობით საყვარელი ადამიანის გარდაცვალების გამო. დანაშაულის განცდა ჩნდება იმის გამო, რომ არ არსებობს ფანტაზიასა და რეალობას შორის განსხვავება. ეს აგრეთვე ფუნქციონირებს, როგორც დაცვითი მექანიზმი, რომ დაიცვას თვითი აუტანელი სევდისა და მწუხარებისაგან და კარგი შინაგანი ობიექტი თვითის აუტანელი მრისხანებისაგან, რომელიც შინაგანი ობიექტის სამუდამო განადგურებით იმუქრება.
სქოლიო
კატეგორია:ფსიქოანალიტიკური თეორია
იტაპიუნა
იტაპიუნა (Itapiúna) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილოეთ მეზორეგიონს.
2010 წლის მონაცემებით, მოსახლეობა 18 626 ადამიანს შეადგენდა. ფართობი 588.684 კმ²-ია. მოსახლეობის სიმჭიდროვე 31.64 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
ზლატან იბრაჰიმოვიჩი
ზლატან იბრაჰიმოვიჩი (Zlatan Ibrahimović; დ. 3 ოქტომბერი, 1981, მალმე, შვედეთი) — შვედი ყოფილი ფეხბურთელი, სერია A-ს კლუბ „მილანის“ თავდამსხმელი, შვედეთის ნაკრების ყველა დროის საუკეთესო ბომბარდირი. 2006-15 წლებში თერთმეტჯერ დასახელდა შვედეთის წლის საუკეთესო ფეხბურთელად.
მალმე
საფეხბურთო კარიერა იბრაჰიმოვიჩმა „მალმეში” დაიწყო, 2001 წელს კი "აიაქსში” გადაბარგდა. ამსტერდამულ კლუბში იბრაჰიმოვიჩმა დაიწყო იმ თამაშის ჩვენება, რომლის წყალობითაც მთელი მსოფლიოს ყურადღება მიიქცია. "აიაქსში” შვედის მწვრთნელი, წარსულში "ბარსელონას” ვარსკვლავი, რონალდ კუმანი იყო.
იუვენტუსი და ინტერი
ტურინულ კლუბში შვედი თავდამსხმელი ორი წლის განმავლობაში თამაშობდა. ამ ხნის განმავლობაში "იუვემ” ორჯერ მოახერხა იტალიის სერია A-ს მოგება, მაგრამ ცნობილი სკანდალის, კერძოდ "კალჩოპოლის" გამო, გარიგებულ მატჩებში მონაწილეობის ბრალდებით გუნდს ორივე ტიტული ჩამოერთვა და სერია B-ში იქნა დაქვეითებული. იბრაჰიმოვიჩმა მეორე დივიზიონში თამაშს კვლავ სერია A-ში ასპარეზობა არჩია და მილანის "ინტერში” გადაბარგდა, სადაც ზედიზედ სამჯერ მოიგო იტალიის ჩემპიონატი. შვედი ფეხბურთელი თავდასხმის ლიდერი იყო როგორც მანჩინის, ასევე მაურინიოს მწვრთნელობის დროსაც.
მილანი
2010 წლის 28 აგვისტოს ზლატანი „მილანში“ გადავიდა ერთ წლიანი იჯარით, მაგრამ კონტრაქტის თანახმად მილანელებს სეზონის დასრულების შემდეგ შეუძლიათ შვედი ფორვარდის სრულად გამოსყიდვა 24 მილიონ ევროდ. მისი დებიუტი 11 სექტემბერს ჩეზენას წინააღმდეგ შედგა სადაც „მილანი“ 2-0 დამარცხდა. იბრაჰიმოვიჩმა თავისი პირველი გოლი ჩემპიონთა ლიგაზე ოსერის წინააღმდეგ გაიტანა ის მატჩი „მილანმა“ 2-0 მოიგო ზლატანის დუბლის წყალობით.
მანჩესტერ იუნაიტედი
2016 წლის 1 ივნისს ზლატან იბრაჰიმოვიჩი თავისუფალ აგენტად გადავიდა „მანჩესტერ იუნაიტედში“. თავისი პირველი ოფიციალური გოლი მანჩესტერის მაისურით მან ლესტერის წინააღმდეგ გაიტანა 2016 წლის 7 აგვისტოს, ინგლისის სუპერთასის ფინალში. ამჟამად მის ანგარიშზე 33 ჩატარებული მატჩი და 17 გატანილი გოლია.
სანაკრებო კარიერა
thumb|იბრაჰიმოვიჩი შვედეთის ეროვნულ ნაკრებში ზლატანი ასევე წამყვანი ფეხბურთელია შვედეთის ნაკრებშიც. მას ნაკრების მაისურით 99 თამაშში 50 გოლი აქვს გატანილი. ამ მაჩვენებლით ის შვედეთის ყველა დროის საუკეთესო მეგოლეა. ზლატანი ამჟამად შვედეთის ნაკრების კაპიტანი და გუნდის უდავო ლიდერია.
თვისებები
იბრაჰიმოვიჩი ყოველთვის ითვლებოდა განსაკუთრებული თვისებებით დაჯილდოებულ ფეხბურთელად, რომელსაც არაერთი ულამაზესი გოლი აქვს გატანილი. იტალიაში მას ზედმეტსახელად „იბრაკადაბრა“ შეარქვეს. მიუხედავად იმისა, რომ შვედი 195 სანტიმეტრია, იგი მაინც შესანიშნავ ტექნიკას ფლობს, არის ფიზიკურად ძლიერი. გასულ სეზონში მან „ინტერის“ შემადგენლობაში, იტალიის ჩემპიონატში 25 გოლის გატანა მოახერხა.
მიღწევები
აიაქსი
ინტერი
მილანი
პარი სენ-ჟერმენი
ინდივიდუალური
რესურსები ინტერნეტში
კატეგორია:შვედი ფეხბურთელები კატეგორია:დაბადებული 1981 კატეგორია:ამსტერდამის აიაქსის ფეხბურთელები კატეგორია:სერია A-ს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:იუვენტუსის ფეხბურთელები კატეგორია:მილანის ინტერის ფეხბურთელები კატეგორია:მილანის ფეხბურთელები კატეგორია:პარი სენ-ჟერმენის ფეხბურთელები კატეგორია:ლიგა 1-ის ფეხბურთელები კატეგორია:ბარსელონის ფეხბურთელები კატეგორია:მანჩესტერ იუნაიტედის ფეხბურთელები კატეგორია:პრემიერ ლიგის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:დაბადებული 3 ოქტომბერი კატეგორია:ლოს-ანჯელეს გალაქსის ფეხბურთელები
ესტონელი შვედები
მარჯვნივ|მინი| დასავლეთ ესტონეთის შვედეთის ქალაქები და სოფლები მარჯვნივ|მინი| შვედური ეკლესია [[ჰულო|Hullo, ვორმსში]] ესტონელი შვედები, ესტონეთის-შვედები ( estlandssvenskar , "ესტონეთის შვედები", "კუნძულელი ხალხი"; eestirootslased   ), და სანაპიროს შვედები ( rannarootslased   ) შვედურად მოლაპარაკე უმცირესობაა, რომლებიც ძირთიადად ცხოვრობენ დასავლეთ და ჩრდილოეთ ესტონეთის სანაპირო ზონებსა და კუნძულებზე. ესტონელი შვედების ჩასახლების ოფიციალური დასაწყისი ამ ადგილებში (ცნობილი როგორც Aiboland ) თარიღდება მე -13 და მე -14 საუკუნეებით, როდესაც მათი შვედურად მოლაპარაკე წინაპრები ესტონეთში ჩავიდნენ დღევანდელი შვედეთის და ფინეთის ტერიტორიებიდან. ესტონეთის თითქმის მთელმა შვედურენოვანმა უმცირესობამ შვედეთს შეაფარა თავი მეორე მსოფლიო ომის დროს. დღესდღეობით მხოლოდ რამდენიმე ოჯახის შთამომავლები ცხოვრობენ, რომლებიც მეორე მსოფლიო ომის დროს დარჩნენ საცხოვრებლად ესტონეთში. დღესდღეობით შვედური უმცირესობა მხოლოდ ზღვის სანაპიროს მიმდებარედ და ესტონეთის კუნძულებზე ცხოვრობს, ასევე შეიძლება ვივარაუდოთ, რომ ესტონელი შვედების საცხოვრებელი ადგილების შემცირების მიზეზი ადგილობრივ ესტონელებთან შერევაც გახდა.
ისტორია
მარცხნივ|მინი|256x256პქ| შვედური დიალექტების ენობრივი სივრცე.
ადრეული ისტორია
შვედურად მოლაპარაკე მოსახლეობის არსებობა ესტონეთის ტერიტორიაზე დაახლოებით 650 წელი გაგრძელდა. პირველი წერილობითი ხსენება შვედური მოსახლეობის შესახებ ესტონეთში გვხვდება 1294 წლიდან, ქალაქ ჰააფსალუს კანონებში. შვედების შესახებ ინფორმაცია ესტონეთის ტერიტორიაზე ასევე გვხვდება 1341 და 1345 წლებში (როდესაც ესტონურმა მონასტერმა პადისედან მიყიდა "მამული ლაოკულა" და პაკრის კუნძულები შვედურ ჯგუფს). ესტონეთში ზოგიერთი ადგილის სახელიდან გამომდინარე, შვედების ყოფნა უფრო ადრეც იყო შესაძლებელი. XIII და XV საუკუნეების განმავლობაში შვედების დიდი ნაწილი ჩავიდა ესტონეთში ფინეთის შვედურენოვანი ნაწილებიდან, რომელიც შვედეთის სამეფოს ნაწილი იყო (1809 წლამდე შვედეთის სამეფოს ეკუთვნოდა) ისინი ძირითადად სახლდებოდნენ ეკლესიის საკუთრებაში არსებულ მიწებზე. კუნძული რუჰნუს პირველი დოკუმენტირებული ჩანაწერი ( Runö) მის შვედურ მოსახლეობაზე, გვხვდება კურლანდიის ეპისკოპოსის მიერ გაგზავნილ 1341 წლის წერილში, სადაც დადასტურებულია კუნძულის მცხოვრებლების უფლება და ასევე მოიცავს უფლებას განკარგონ თავიანთი ქონება შვედეთის კანონმდებლობის შესაბამისად.
შვედური ესტონეთი
მარცხნივ|მინი|221x221პქ| [[შვედეთის იმპერია 1658 წელს, მოიცავს დღევანდელ ესტონეთს შვედური ესტონეთის და შვედური ლივონიის სახით (ახლანდელი სამხრეთ ესტონეთი).]] 1561 წელს შვედეთმა დააარსა შვედური ესტონეთის სამფლობელო, რომელსაც იგი განკარგავდა 1710 წლამდე (ოფიციალურად 1721 წლამდე, როდესაც ნიშტადტის საზავო ხელშეკრულებით ტერიტორია გადაეცა რუსეთს). შვედური მმართველობის განმავლობაში ესტონელი შვედების აყვავების ხანად ითვლებოდა. შვედური, გერმანულთან და ესტონურთან ერთად, ერთ-ერთი ოფიციალური ენა იყო.
რუსული მმართველობა
მას შემდეგ, რაც ტევტონთა ორდენმა XVI საუკუნეში დაკარგა თავისი ძალაუფლების დიდი ნაწილი და შვედური ესტონეთის სამფლობელო ჩრდილოეთის დიდი ომის შემდეგ რუსეთთან დაკარგა (1700–1721), შვედებისთვის ესტონეთში პირობები გაუარესდა: ტევტონთა ორდენის დამარცხების შემდეგ შვედურ ეკლესიებს ხშირად შვედებით დასახლებულ მიწებს ჩამოართმევდნენ გადასცემდმნენ ადგილობრივ თავადაზნაურობას, ასევე გაიზარდა გადასახადები. რუსეთის მმართველობით შვედებისთვის არაფერი შეცვლილა და ესტონელი შვედების ტანჯვა გაგრძელდა, მაგალითად, აგრარული რეფორმები რომელმაც გაათავისუფლა ესტონელი ყმების მიწები 1816 წელს, არ შეეხო ესტონელ (ძირითადად უბატონო) შვედებს.
მეორე მსოფლიო ომი
1939 წელს საბჭოთა კავშირმა ესტონეთი აიძულა ხელი მოეწერა ხელშეკრულებას სამხედრო ბაზებთან დაკავშირებით. ბევრი კუნძული, რომელზეც ესტონელი შვედები ცხოვრობდნენ, ჩამოერთვა მოსახლეობას და მათ საცხოვრებელ ადგილებზე სამხედრო ბაზების აშენების მოტივით, შესაბამისად კუნძულების მოსახლეობა იძულებული გახდა დაეტოვებინა საკუთარი სახლები. ერთი წლის შემდეგ ესტონეთი დაიპყრო საბჭოთა კავშირმა და მოახდინა მისი ანექსია, შვედების უფლება, რაც ხალხის ყოლას მოიცავდა ქმთავრობაში დაიკარგა. ესტონელი შვედი მამაკაცები გაიწვიეს წითელ არმიაში, ხოლო გერმანიის ოკუპაციის დროს, ვერმახტში. გადარჩენილი ესტონელი შვედების უმეტესობამ შვედეთში გაქცევა დაიწყო მანამ, სანამ ესტონეთში საბჭოთა არმიამ მეორე შეჭრა არ მოახდინა 1944 წელს. 1945 წლის 8 ივნისს შვედეთში 6,554 ესტონელი შვედი და 21,815 ეთნიკურად ესტონელი ლტოლვილი ცხოვრობდა.
მოსახლეობის არეალი და დემოგრაფია
მარცხნივ|მინი|200x200პქ| [[მოონზუნდის არქიპელაგი|დასავლეთ ესტონეთის არქიპელაგის ძველი შვედური რუკა, რომელშიც კონცენტრირებული იყო ესტონეთის შვედეთის მოსახლეობა.]] ადრეული საუკუნეების შვედური დასახლებების მოსახლეობის მონაცემები არ არის ხელმისაწვდომი. ტევტონთა პერიოდის ბოლოს სავარაუდოდ, 1000 ესტონელი შვედი ოჯახი ცხოვრობდა, ტალინში (Reval) კი დაახლოებით 1500 შვედი ცხოვრობდა, რაც სავარაუდოდ იძლევა 5-7 ათასი მოსახლის საერთო რაოდენობას, იმ დროისთვის ესტონეთის მოსახლეობის დაახლოებით 2-3%-ს.
1897 წლის რუსეთის იმპერიის აღწერით, შვედეთის მოსახლეობამ 5,768 ადამიანი ანუ 1,39% შეადგინა ესტონეთის გუბერნიაში. შვედების უმრავლესობა ცხოვრობდა უიეკის მაზრაში, სადაც მათ მოსახლეობის 5,6% შეადგინეს.
1922 წლის აღწერით ესტონეთის მოსახლეობა 1,107,059 შეადგენდა, რომელთაგან ესტონელმა შვედებმა შეადგინეს მხოლოდ 0,7%, დაახლოებით 7 850 ადამიანი,  რომლებიც წარმოადგენდნენ უმრავლესობას ზოგიერთ ადგილზე, მაგალითად, რუჰნუში ( Runö), ვორმსში ( Ormsö), რიგულდში ( Rickull  ) მოსახლეობა ოდნავ შემცირდა 7341-მდე 1934 წლის აღწერის მიხედვით. მეორე მსოფლიო ომის დროს მოსახლეობა თითქმის 10 000 ადამიანი იყო, აქედან დაახლოებით 9000 ადამიანი ომის დროს გაიქცა შვედეთში.
მეორე მსოფლიო ომის შემდეგ ეს ციფრები საკმაოდ სტაბილური დარჩა: 1970 წელს 435 ესტონელი შვედი ცხოვრობდა ესტონეთში, 1979 წელს 254, 1989 წელს 297, რითიც ისინი 26-ე ადგილზე იყვნენ მოსახლეობის რაოდენობით ესტონეთის უმცირესობათა ჯგუფების სიაში (მეორე მსოფლიო ომის დაწყებამდე ისინი მესამე ადგილზე იყვნენ, რუსებისა და გერმანელების შემდეგ ). 2000 წლის აღწერის მონაცემებით, 300 ადამიანია, რითიც ესტონელი შვედები ესტონეთის უმცირესობათა ჯგუფების სიაში მე -20 ადგილზე არიან. ამასთან, მხოლოდ 211 მათგანია ესტონეთის მოქალაქე. ვინაიდან ყველა არ აცხადებს თავის რეალურ ეთნიკურ წარმომავლობას, ზოგიერთები ესტონელ შვედთა რეალური რაოდენობს დაახლოებით 1000 – მდე აფასებს.
ენა
ესტონეთში არ არსებობს ერთი ტიპის ესტონურ-შვედური დიალექტი, მოსახლეობა რამდენიმე სხვადასხვა დიალექტზე საუბრობს. ესტონური შვედური დიალექტი შვედური ენის აღმოსავლეთის დიალექტების ქვედანაყოფებია.
მოსკოვის აზიისა და აფრიკის ქვეყნების ინსტიტუტი
აზიისა და აფრიკის ქვეყნების ინსტიტუტი (რუსულად Институт стран Азии и Африки, ხოლო აბრევიაციით ასევე ИСАА [ი-ეს-ა-ა]) წარმოადგენს მოსკოვის მ. ვ. ლომონოსოვის სახელობის სახელმწიფო უნივერსიტეტის შემადგენელ ერთ–ერთ ნაწილს.
ინსტიტუტი 1956 წლის 24 აპრილს შეიქმნა სპეციალური ფაკულტეტის სახით და სასწავლებლად იღებდა უმაღლესი განათლების უკვე მქონე და 35 წელს გადაცილებულ სწავლის მსურველთ. აქ შეასწავლიდნენ ახლო და შორეულ აღმოსავლურ ენებს.
ინსტიტუტის ისტორიული ფაკულტეტის ბაზაზე 2010 წელს პირველად შეიკრიბა ქართული ენის, როგორც ძირითადი ენის შემსწავლელი ჯგუფი, თუმცა ამ საქმემ გაგრძელება ვერ ჰპოვა.
მოსკოვის აზიისა და აფრიკის ქვეყნების ინსტიტუტის კვალიფიკაცია
აზიისა და აფრიკის ქვეყნების ინსტიტუტის კურსდამთვრებულნი მიიღებენ დიპლომს შემდეგი მიმართულებებით:
არაბული ფილოლოგიის კათედრა
მოსკოვის მ. ვ. ლომონოსოვის სახელობის სახელმწიფო უნივერსიტეტთან არსებული აზიისა და აფრიკის ქვეყნების ინსტიტუტი დაფუძნდა 1956 წელს. მის სათავეებში იდგნენ პროფ. ბ.მ. გრანდე (1891-1974), პროფ. ა.ა. კოვალიოვი (1923-2000), პროფ. გ.მ. გაბუჩანი (1926-2004) და პროფ. ვ.მ. ბელკინი (1923-2000). მათ შეჰქმნეს რუსული არაბისტიკის სკოლა, რომლის ავტორიტეტი მსოფლიო მასშტაბით ძალიან დიდია.
არაბული ენის სწავლებას ემსახურებოდნენ არაბი, ან არაბული ქვეყნებიდან გამოსული მასწავლებლები: პროფ. ე.ლევი-პროვანსალის მოწაფე, რომელმაც დისერტაცია დაიცვა სორბონის უნივერსიტეტში, დოცენტი მაჰმუდ ელ-შაზლი, ილიას ალ-ბადრი და სხვები. კათედრის შემადგენლობის 80% მისივე კურსდამთავრებულია.
ირანული ფილოლოგიის კათედრა
კათედრაზე მიიღებიან ირანიდან და ავღანეთიდან რუსული ენის შესასწავლად ჩამოსული სტუდენტები. რუსული ენის სწავლების დაწყებით ეტაპზე შესასწავლი ენის გრამატიკას შესაბამისი მასწავლებლები სპარსულ ენაზე ხსნიან. რუსეთში სწავლის მსურველ ირანისა და ავღანეთის მოქალაქეებზე გაიცემა ვიზები რუსეთის საელჩოში. ირანული ფილოლოგიის კათედრა 2 შერეული მიმართულებით მუშაობს:
ირანული ფილოლოგიის სტუდენტები სწავლის დასწყისში სწავლობენ წერა-კითხვას, ლაპარაკს, ხოლო მოგვიანებით კი სხვადასხვა თანამედროვე ირანელი ავტორის ნაწარმოებთა მაგალითზე თარგმნას. სურვილისამებრ მომავალ ირანისტებს შეუძლიათ შეისწავლონ ძველი, საშუალო და ახალსპარსული ენები და/ანდა ავესტა.
ოთხი წლის სწავლის შემდეგ სტუდენტები იღებენ ბაკლავრის დიპლომს, ხოლო კიდევ ორი წლის შემდეგ კი ისინი იცავენ დისერტაციას და იღებენ მაგისტრის დიპლომს.
ასპირანტურაში შემსვლელები სამი წელი სწავლობენ, რის შედეგადაც ისინი საკანდიდატო დისერტაციას იცავენ.
იაპონური ფილოლოგიის კათედრა
იაპონური ენის კათედრა არის აზიისა და ერთ-ერთი ყველაზე ძველი აფრიკის ქვეყნების ინსტიტუტში. იაპონური ფილოლოგიის კათედრა შეიქმნა ჯერ კიდევ მაშინ, როდესაც ინსტიტუტს აღმოსავლური ენების ინსტიტუტი ერქვა.
კათედრის პირველი ხელმძღვანელი იყო ფილოლოგიის მეცნიერებათა კანდიდატი, დოც. ნ.გ. პაიუსოვი. წლების განმავლობაში, 1962 წლიდან 1991 წლამდე, კათედრას ხელმძღვანელობდა რუსეთის ფედერაციის მეცნიერების დამსახურებული მოღვაწე, ფილოლოგიის მეცნიერებათა დოქტორი, პროფესორი ი.ვ. გოლოვნინი, რომელმაც 7 მეცნიერებათა კანდიდატი მოამზადა, მათ შორის ისინიც, ვინც დღეს წარმატებით მუშაობს კათედრაზე. შემდგომ, 2008 წლამდე. კათედრას ხელმძღვანელობდა კულტუროლოგიის დოქტორი, პროფესორი, ე.ვ. მაევსკი. დღესდღეობით კათედრის ხელმძღვანელია დოცენტი, ფილოლოგიის მეცნიერებათა კანდიდატი, მოსკოვის სახელმწიფო უნივერსიტეტის დამსახურებული მასწავლებელი ს.ა. ბიკოვა.
იაპონური ფილოლოგიის სათავეებთან იდგნენ დამსახურებული სწავლულები და მეთოდისტები, რომელთა შრომები და ნაყოფიერი მოღვაწეობა კარგად იყო ცნობილი როგორც რუსეთში, ასევე ყოფილ სსრკ-სა და მის საზღვრებს გადაღმა.
იაპონიის მთავრობის მაღალი ჯილდო მიღწევებისათვის იაპონოლოგიის განვითარებაში რგებიათ დოც. ი.ლ. იოფფეს (ლვოვა), პროფ. ი.ვ. გოლოვინს, პროფ. ვ.ს. გრივნინს, დოც. ლ.ა. სტრიჟაკს.
ი.ლ. იოფფესა და ვ.ს. გრივნინის სახელები იაპონური კულტურის თაყვანისმცემელთა ფართო წრისათვის ცნობილია არა მხოლოდ იაპონური ლიტერატურის თვალსაჩინო კვლევებით, არამედ კლასიკური და თანამედროვე იაპონური მხატვრული ლიტერატურის ბრწყინვალე თარგმანებითაც. თარგმანის საქმეს მსახურებდნე კათედრის სხვა პედაგოგ-მასწვლებლებიც. (ს.ა. ბიკოვა, ი.ვ. გოლოვნინი, ვ.ა. გრიშინა, ვ.პ. მაზურინა, ე.ვ. მაევსკი, ა.გ. რიაბკინი., ა.რ. სადოკოვა, ე.ვ. სტრუგოვა, ნ.ს. შეფტელევიჩი და სხვები)
იაპონური ფილოლოგიის კათედრა არა მხოლოდ უზრუნველყოფს ინსტიტუტის ყველა არსებულ სპეციალიზაციაზე იაპონური ენის საფუძვლიან შესწავლას, არამედ აქტიურადაა ჩაბმული სამეცნიერო-კვლევითი საქმიანობაშიც ლინგვისტიკის, ლიტერატურათმცოდნეობის, კულტუროლოგიისა და ენის სწავლების მეთოდიკის მიმართულებათა მიხედვით.
კათედრაზე შეიქმნა და გამოიცა წიგნები, რომლებიც დღეს, გარკვეული თვალსაზრისით, დარგის კლასიკადაა მიჩნეული. ასეთ წიგნებს შორისაა კათედრაზე მოღვაწე ავტორთა ჯგუფის მიერ გამოცემული „იაპონური ენის სახელმძღვანელო“, „იაპონური ენა დამწყებთათვის“, ძველი იაპონური ენის „ბუნგოს“ სახელმძღვანელო, ზეპირი თარგმანის დამხმარე სახელმძღვანელოები, აგრეთვე სამეცნიერო სტატიები, ორენოვანი (იაპონურ-რუსული და რუსულ-იაპონური) ლექსიკონები, მონოგრაფიები იაპონურ დიალექტოლოგიაში.
მრავალი ათწლეულის განმავლობაში კათედრამ მოამზადა ასეულობით იაპონოლოგი, რომლებიც სხვადასხვა დარგებში არიან დაკავებული. მოსკოვის აზიისა და აფრიკის ქვეყნების ინსტიტუტი იაპონოლოგიის კურსდამთავრებულთა შორის არიან ცნობილი რუსი, და არა მხოლოდ რუსი ეროვნების, არამედ ყოფილი სსრ კავშირის არაერთი რესპუბლიკიდან გამოსული მეცნიერები, მასწავლებლები, დიპლომატები, სინქრონისტ-თარჯიმნები.
ინდური ფილოლოგიის კათედრა
ინდური ფილოლოგიის კათედრა 1956 წლიდან ფუნქციონირებს. დღესდღეობით კათედრაზე 11 კაცი მუშაობს, რომელთაგან 2 პროფესორი, 3 მეცნიერებათა კანდიდატია, ხოლო დანარჩენი კი დოცენტები.
გასული წლების განმავლობაში ინდოეთის ენებისა და ლიტერატურების ასობით სპეციალისტი მოამზადა. ძირითადი შესასწავლი ენები ჰინდი, ურდუ და ტამილური ენები. დამატებით, ზოგადი პროგრამის ფარგლებში, ან საგანგებოდ გამოყოფილ საათებში აგრეთვე ისწავლება ისეთი დიდი ისტორიისა და ტრადიციის ენები, როგორიცაა ბენგალური, პალი, სანსკრიტი, პანჯაბი, მარათჰი.
ყოველწლიურად იკრიბება ყველაზე მცირე 7-8 სტუდენტისაგან შემდგარი ერთი ჯგუფი მაინც, რომელთა ნახევარს ფილოლოგები შეადგენენ.
კათედრის ხელმძღვანელი ფილოლოგიის მეცნიერებათა დოქტორი, პროფესორი ბ.ა. ზახარინი, რომლის მეთაურობითაც 20 წელზე მეტია აქტიური სამეცნიერო-კვლევითი სამუშაოები ტარდება (უპირველეს ძველინდური) ენათმეცნიერების, სანსკრიტის გრამატიკის, ინდური ენების ტიპოლოგიაში.
პირველად ინსტიტუტის ისტორიაში პროფ. ბ.ა. ზახარინის მიერ მომზადდა და იკითხება თეორიული და სპეციალური კურსები კლასიკური ინდოეთის ლინგვისტური აზრის ისტორიის შესახებ.
თურქული ფილოლოგიის კათედრა
თურქული ფილოლოგიის კათედრა მოსკოვის სახელმწიფო უნივერსიტეტში არსებობდა 1956 წლამდე, სადაც იგი ფილოლოგიის ფაკულტეტის ერთ-ერთი შემადგენელი იყო.
დღესდღეობით კათედრა წარმატებით აგრძელებს რუსული ფილოლოგიის დიდ ტრადიციებს, რომლებიც 70-80-იან წლებში ლამის დაიკარგა, როდესაც გაჩნდა გარკვეული სახის დივერგენცია ერთი მხრივ თურქეთისა და თურქული ენის შესწავლას, ხოლო მეორე მხრივ კი სსრკ-ს თურქულ ენების შესწავლას შორის.
თურქოლოგიური კვლევების გაფართოება და საერთოდ, ენათმეცნიერულ კვლევათა სათანადო დონეზე წარმოების სურვილმა დღის წესრიგში დააყენა ისეთი აუცილობლობები, როგორიცაა რამდენიმე თურქული ენის შესწავლა, ამ ენათა შედარებითი გრამატიკის მოდერნიზება, ძველთურქულ და ძველ ოსმალურ სადამწერლობო, ან წერილობით ძეგლებზე მიძღვნილი სპეციალური კურსების ორგანიზება.
სტუდენტები, რომლებიც თურქული ენისა და ლიტერატურის, ისტორიისა და ეკონომიკის რომელიმე დარგში სპეციალდებიან, გარდა თურქულისა, შეისწავლიან სხვა თურქულ ენებს, რომელთა შორისაა თურქმენული, უზბეკური, აზერბაიჯანული. ოსმალურ ენა სწავლობენ ის სტუდენტები, რომლებიც მიზნად ისახავენ საუნივერსიტეტო განათლების მიღება თურქული ფილოლოგიისა და ისტორიის განხრით.